ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
పెండింగ్ విజ్ఞప్తులను పరిష్కరించడం, స్వచ్ఛతను పెంచడానికి డిపిఐఐటీ ప్రత్యేక ప్రచారం 2.0
ప్రచారం వల్ల 22,000 చదరపు అడుగుల స్థలానికి విముక్తి, వ్యర్థం రద్దును అమ్మకం ద్వారా
ఒక లక్ష రూపాయల ఆదాయం
స్వచ్ఛతను మెరుగుపరచడం, పెండింగ్లో సిఫార్సులను పరిష్కరించడానికి ప్రత్యేక ప్రచారం 2.0 పరిశ్రమ, అంతర్గత వాణిజ్య ప్రోత్సాహక విభాగం , దాని పరిధిలోని 18 సంస్థలలో 2022 అక్టోబర్ 2 నుండి 31 వరకు 95 ప్రచార సైట్లలో విజయవంతంగా నిర్వహించబడింది. ఫీల్డ్/అవుట్స్టేషన్ సంస్థలే ప్రధాన లక్ష్యంగా కొనసాగింది. ప్రత్యేక ప్రచారం 2.0కి కొనసాగింపుగా, ప్రచార దశలో చేపట్టిన కార్యకలాపాలు నవంబర్, 2022 నుండి ఆగస్టు, 2023 వరకు నిరంతర అమలు కోసం ముందుకు తీసుకెళ్తున్నారు.
ఉద్యోగ భవన్, న్యూ ఢిల్లీ
డిపార్ట్మెంట్ పీఎంఓ/వీఐపీ సూచనలు, ఎంపీ రిఫరెన్స్లు, డీఓ లెటర్లు, పబ్లిక్ గ్రీవెన్స్, మొదలైన వాటి పరిష్కరించడానికి, పర్యవేక్షించడానికి ఒక ప్రత్యేక డ్యాష్బోర్డ్ను ఏర్పాటు చేసింది. ప్రచార సమయంలో, 2,826 పబ్లిక్ గ్రీవెన్స్/ పబ్లిక్ గ్రీవెన్స్ అప్పీల్స్, 161 పీఎంఓ రిఫరెన్స్లు, 158 ఎంపీ రిఫరెన్స్లు. అంతర్ మంత్రిత్వ సూచనలు, 66 రాష్ట్ర ప్రభుత్వం. సూచనలు, 11 పార్లమెంటరీ హామీలు  విజయవంతంగా లిక్విడేట్ చేయడం/విసర్జించడం జరిగింది. రికార్డు నిర్వహణలో 5.42 లక్షల ఫిజికల్ ఫైళ్లను సమీక్షించగా, వాటిలో 1,63,997 ఫైళ్లు తొలగించారు. అదేవిధంగా, 48,267 ఈ-ఫైళ్లను సమీక్షించగా, వాటిలో 4300 ఈ-ఫైళ్లు మూసివేశారు. డీపీఐఐటీ పరిధిలోని అన్ని కార్యాలయాల్లో 1,45,031 ఫైళ్లను డిజిటలైజ్ చేశారు. ఫలితంగా, 22,087 చదరపు అడుగులు స్థలం ఖాళీ అయింది, రూ.1,09,500/- స్క్రాప్ డిస్పోజల్గా రాబడి వచ్చింది.
Chief Controller of Accounts, Jaipur
ప్రత్యేక ప్రచారం 2.0 పని ప్రదేశాలలో స్వచ్ఛత ప్రాముఖ్యతను, పని సామర్థ్యంలో ఐసీటీ పాత్రను అర్థం చేసుకోవడానికి ఒక వేదికగా పనిచేసింది. అన్నింటికీ మించి, సంస్థ ఉద్యోగులు, ఇతర వాటాదారులకు అనుకూలమైన పని వాతావరణాన్ని అందించడానికి స్థిరమైన యంత్రాంగాన్ని సంస్థాగతీకరించడానికి సంస్థలను సులభతరం చేసింది. పని ప్రదేశాలను మెరుగుపరచడానికి ఈ సంస్థలు అనేక మంచి పద్ధతులను అవలంబించాయని నివేదిక స్పష్టం చేసింది.
02.10.2023 నుండి షెడ్యూల్ చేసిన ప్రత్యేక ప్రచారం 3.0 అమలు ద్వారా ప్రత్యేక ప్రచారం 2.0 ప్రయోజనాలను ముందుకు తీసుకెళ్లడానికి అన్ని ప్రయత్నాలు జరుగుతున్నాయి. ఈ చొరవను అమలు చేయడానికి డిపిఐఐటీ కింద భారతదేశం అంతటా ప్రచార సైట్లు గుర్తించారు. . 75 ప్రచార స్థలాలను సందర్శించి ప్రచారం పురోగతిపై నివేదిక ఇవ్వడానికి 49 మంది అధికారులను డిపార్ట్మెంట్ నియమించింది.
పౌర విమానయాన మంత్రిత్వ శాఖ
పౌరవిమానయాన రంగంలో నైపుణ్యాభివృద్ధికి చర్యలు
బహుళ నైపుణ్యాల అభివృద్ధి కేంద్రం , విమానయాన నైపుణ్యాల అభివృద్ధి కేంద్రం ఏర్పాటు
3589 మంది అభ్యర్ధులు, సిబ్బందిని అంచనా వేసి , వివిధ ఎఎఎస్ఎస్ సి ఉద్యోగాలకు సర్టిఫై చేయడం జరిగింది
ఇప్పటివరకు 84 శిక్షణకేంద్రాలకు అక్రిడిటెషన్
ఎయిరోస్పేస్,ఏవియేషన్ సెక్టర్ స్కిల్కౌన్సిల్  తీసుకున్నకీలక చర్యలు కింది విధంగా ఉ న్నాయి.
ఎయిర్పోర్ట్స్ అథారిటిఆఫ్ ఇండియా కార్పొరేట్ సామాజిక బాధ్యతా నిధులతో చండీఘడ్లో విమానయాన రంగ నైపుణ్యాలకు బహుళ నైపుణ్యాల అభివృద్ధి కేంద్రం  ను ఏర్పాటు చేయడం జరిగింది.
అలాగే ఎఎఐ కార్పొరేట్ సామాజిక బాధ్యతా నిధుల కింద శిక్షణ అమలు భాగస్వామిగ లెరన్ నెట్స్కిల్స్సంస్థ ముంబాయిలో, ఏవియేషన్ స్కిల్ డవలప్మెంట్సెంటర్ను ఏర్పాటుచేసింది.
ఈ సంస్థ ఇప్పటివరకు అన్ని ఏయిరో ఇండియా షోలలో 2017 నుంచి పాల్గొంటూవస్తున్నది. అలాగే ఏవియేషన్ నైపుణ్యాలు, ఏయిరో స్పేస్ ప్రోత్సాహానికి సంబంధించి లక్నోలో 2019లో జరిగిన డిఫెక్స్పోలో కూడా పాల్గొనింది.
ఏయిరోస్పేస్ తయారీ, అసెంబ్లీ, డిజైన్కు సంబంధించి సెంటర్ ఆఫ్ ఎక్సలెన్స్ను బెంగళూరులోని సిఎస్ఐఆర్- ఎన్ ఎ ఎల్ ప్రాంగణంలో 2019 జూన్లో ఏర్పాటుచేయడం జరిగింది.
అప్రెంటిస్ షిప్పై నేషనల్ స్కిల్డవలప్మెంట్ కార్పొరేషన్  , బెంగళూరు ఇంటర్నేషనల్ ఎయిర్పోర్టు లిమిటెడ్ కొలాబరేషన్తో ఇంటరాక్టివ్ డిస్కషన్లు నిర్వహించడం జరిగింది.
ఎఐ-ఎస్.ఎ.టి.ఎస్ , హిందూస్థాన్ ఎయిరో నాటిక్ లిమిటెడ్, భారత నౌకాదళానికి చెందిన వివిధ ఎఎఎస్ ఎస్ సి ఉద్యోగాలకు సంబంధించి 3589మంది అభ్యర్ధులు, ఉద్యోగుల నైపుణ్యాలను అంచనా వేసి సర్టిఫై చేయడంజరిగింది.
ఎఎఎస్ ఎస్సిద్వారా ఇప్పటివరకు 84 శిక్షణ కేంద్రాలకు గుర్తింపు నివ్వడం జరిగింది. ఎన్ఎస్ డిసి, ఎఎఎస్ ఎస్సి ఏర్పాటుచేసిన శిక్షణకేంద్రాల అక్రిడిషన్కు సంబంధించిన మార్గదర్శకాలు https://smart.nsdcindia.org/user_manuals.aspx పై అందుబాటులో ఉన్నాయి.
విమానయానరంగానికి నైపుణ్యంకలిగిన మానవ వనరులు అందుబాటులో ఉంచేందుకు ఎఎఎస్ఎస్సి కృషి చేస్తోంది.ఈఉద్యోగాలను పరిశ్రమ కల్పిస్తున్నది. ఎఎఎస్ ఎస్ సి ఏరోస్పేస్, ఏవియేషన్ రంగాలకుసంబంధించిన ఐదు ఉపరంగాలు ఎయిర్లైన్లు,ఎయిర్పోర్టులు,ఎంఆర్ ఒ ,డిజైన్,డవలప్మెంట్ మాన్యుఫాక్చరింగ్ అసెంబ్లీ లకు వివిధ అర్హతా ప్రమాణాలు- నేషనల్ ఆక్యుపేషనల్ స్టాండర్డ్స్ ను 72ఉద్యోగాలకు రూపొందించింది.స్వల్పకాలిక నైపుణ్యాల సర్టిఫికేషన్కు దీనిని వాడుతారు.
శిక్షణ కేంద్రాలు, శిక్షణ అందించే సంస్థల వివరాలను అనుబంధం -1, అనుబంధం -2 లలో జతచేయడం జరిగింది.
ఈ సమాచారాన్ని పౌర విమానయానశాఖ సహాయమంత్రి జనరల్  డాక్టర్ వి.కె. సింగ్ ఈరోజు రాజ్యసభలో డాక్టర్ వినయ్ పి సహస్రబుద్ధే కు ఒక లిఖితపూర్వక సమాధానంలో తెలిపారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగంలో సహకారం అనే అంశం పై భారతదేశం, డెన్మార్క్ ల మధ్య కుదిరిన ఒప్పందాన్ని గురించి మంత్రివర్గం దృష్టి కి తీసుకు రావడమైంది
విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగంలో సహకారం అనే అంశం పై భారతదేశం, డెన్మార్క్ ల మధ్య కుదిరిన ఒప్పందాన్ని గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది.
భారతదేశం మరియు డెన్మార్క్ ల మధ్య విజ్ఞాన శాస్త్రం మరియు సాంకేతిక విజ్ఞాన సంబంధాలలో ఒక చరిత్రాత్మకమైన మైలు రాయిని విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగంలో సహకారం అనే అంశం పై ఇరు పక్షాల మధ్య ఒక ఒప్పందం పై 2018 మే నెల 22వ తేదీన సంతకాలు చేయడం ద్వారా అందుకోవడమైంది.
ప్రయోజనాలు:
ఇది ద్వైపాక్షిక సంబంధాలలో ఒక కొత్త అధ్యాయాన్ని లిఖిస్తుంది. విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగాలలో రెండు దేశాల ప్రయోజనాల యొక్క మేలు కలయిక ద్వారా పరస్పర బలాలకు ఒక నూతనోత్తేజం లభించనుంది. ఈ మూడు రంగాల లోను ఉమ్మడి ప్రయోజనాలను పొందేందుకు గాను భారతదేశం మరియు డెన్మార్క్ ల మధ్య సహకారాన్ని ప్రోత్సహించడం, అభివృద్ధి చేయడంతో పాటు సమన్వయాన్ని ఏర్పరచడం కూడా ఈ ఒప్పందం యొక్క ధ్యేయం. ఇందులో పాలుపంచుకొనే వారిలో భారతదేశం మరియు డెన్మార్క్ లకు చెందిన విజ్ఞాన శాస్త్ర సంస్థలు, విద్యారంగ నిపుణులు, పరిశోధన మరియు అభివృద్ధి  లేబొరేటరీ లు, ఇంకా కంపెనీ లు ఉంటాయి. తక్షణ సమన్వయానికి అవకాశం ఉన్న రంగాలుగా నవీకరణ యోగ్య శక్తి, జలం, మెటీరియల్ సైన్స్, తక్కువ ఖర్చుతో కూడిన ఆరోగ్య సంరక్షణ సేవలు, సింథెటిక్ బయోలజి, ఇంకా నీలి ఆర్థిక వ్యవస్థ లను గుర్తించడమైంది.
(
మంత్రిమండలి
భారత్, ఇటలీ దేశాల మధ్య కార్మిక, ఉపాధి రంగాల్లో నిరంతర శిక్షణ మరియు విద్య కోసం అవగాహనా ఒప్పందాన్ని ఆమోదించిన కేంద్ర మంత్రి మండలి.
భారత్, ఇటలీ దేశాల మధ్య కార్మిక, ఉపాధి రంగాల్లో నిరంతర శిక్షణ మరియు విద్య కోసం అవగాహనా ఒప్పందాన్ని - ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రి మండలి ఆమోదం తెలియజేసింది.
ప్రయోజనాలు :
పని ప్రపంచంలో మంచి పనిని ప్రోత్సహించడానికి అవసరమైన శిక్షణ, విద్యా కార్యక్రమాల విస్తరణకు ఈ అవగాహనా ఒప్పందం దోహదపడుతుంది.
శిక్షణా విధానాలు, పద్ధతులపై సంయుక్త శిక్షణా కార్యక్రమాల నిర్వహణ ;
వివిధ భాగస్వాములకు అవసరమైన నూతన శిక్షణను అభివృద్ధి చేయడం ;
కార్మిక మరియు ఉపాధి పై వివిధ ఇతివృత్తలలో ప్రత్యేక శిక్షణా కార్యక్రమాల నిర్వహణ ;
శిక్షణా పద్దతుల అంచనా వేయడం ;
శిక్షణా కార్యక్రమాలను - ముఖ్యంగా కార్మిక పరిపాలన, శిక్షణా పద్ధతుల పంపిణీ, సులభతరం చేయడంలో ఒకరికొకరు సహకరించుకోవడం, విద్యా పర్యటనలను నిర్వహించడం వంటి కార్యక్రమాలలో - మేలైన పద్ధతులను పరస్పరం ఇచ్చిపుచ్చుకోవడం ;
పరిజ్ఞానాన్ని, సమాచారాన్ని పంచుకోవడం కోసం శిక్షకులను ఒకరికొకరు మార్పిడి చేసుకోవడం.
ప్రధాన ప్రభావం :
పని ప్రపంచంలో పరివర్తనల నుండి ఎదురయ్యే సవాళ్ల విషయంలో రెండు సంస్థల సాంకేతిక సామర్ధ్యాల పెంపు పై ఈ అవగాహనా ఒప్పందం ప్రభావం ప్రధానంగా ఉంటుంది. ఇది అంతర్జాతీయ శిక్షణా కార్యక్రామాల సాంకేతిక సామర్ధ్యాలను అభివృద్ధి చేయడం, నిర్వహించడంతో పాటు ఆసియా పసిఫిక్ ప్రాంతంలో ప్రముఖ శిక్షణా సంస్థ గా వి.వి.గిరి జాతీయ శ్రామిక సంస్థ  అంచనా వేస్తుంది. ఆసియా పసిఫిక్ ప్రాంతం నుండి విస్తారంగా సామాజిక భాగస్వాములకు ఈ అవగాహనా ఒప్పందం విస్తరిస్తుంది.
నేపధ్యం :
i. భారత ప్రభుత్వ కార్మిక మరియు ఉపాధి మంత్రిత్వ శాఖ కింద స్వతంత్ర సంస్థ - నోయిడాలోని వి.వి.గిరి జాతీయ కార్మిక సంస్థ  మరియు టురిన్ లోని అంతర్జాతీయ కార్మిక సంస్థ కు చెందిన అంతర్జాతీయ శిక్షణా కేంద్రం  2012 లో ఒక అవగాహనా ఒప్పందంపై సంతకాలు చేసి - పరిజ్ఞానం మరియు అనుభవాలను పరస్పరం ఇచ్చిపుచ్చుకుంటూ అనేక కార్యకలాపాలపై సహకరించుకుంటున్నాయి. వృత్తిపరమైన సహకారాన్ని కొనసాహించుకోడానికి సంస్థల మధ్య భాగస్వామ్యాన్ని సరిదిద్దడానికి ఈ అవగాహన ఒప్పందాన్ని ఉద్దేశించారు.
 కు చెందిన అంతర్జాతీయ శిక్షణా కేంద్రం  టురిన్ లో 1964 లో నెలకొల్పబడింది. అంతర్జాతీయ స్థాయి లో కార్మిక సమస్యలపై వివిధ కోణాల్లో శిక్షణ ఇవ్వడానికి ఇది ఒక అతి ముఖ్యమైన కేంద్ర బిందువుగా అంచనా వేయబడింది. ఉపాధి, కార్మిక, మానవ వనరుల అభివృద్ధి, సామర్ధ్య నిర్మాణం వంటి అంశాలపై అంతర్జాతీయ నైపుణ్యానికి ఐటిసి ఒక పెద్ద కేంద్రంగా ఉంది. కార్మిక, ఉపాధి రంగంలో శిక్షణా కార్యక్రమాలలో నిమగ్నమైన ప్రముఖ సంస్థలతో భాగస్వామ్యం కుదుర్చుకోవాలన్నది ఐటిసి ప్రధాన ఉద్దేశ్యాలలో ఒకటి.
ఆరోగ్య, కుటుంబ సంక్షేమ మంత్రిత్వ శాఖ
ఐదు వారాలుగా కొత్త కేసుల కంటే కోలుకుంటున్నవారే ఎక్కువ
ఐదు వారాలుగా కొత్త కేసుల కంటే కోలుకుంటున్నవారే ఎక్కువ
గడిచిన 24 గంటలలో దేశవ్యాప్తంగా నమోదైన కొత్త పాజిటివ్ కేసులు 50,000 కు దిగువన ఉన్నాయి. అదే సమయంలో కోలుకున్నవారి సంఖ్య 54,000 కు పైబడింది. ఆ విధంగా గడిచిన ఐదు వారాలుగా కొత్తగా వస్తున్న కేసులకంటే కోలుకున్నవారి సంఖ్య ఎక్కువగా ఉంటోంది. గత 24 గంటలలో 54,157 మంది కోవిడ్ బాధితులు కోలుకొని డిశ్చార్జ్ అయ్యారు. అదే సమయంలో కొత్తగా పాజిటివ్ గా నిర్థారణ అయినవారు 47,638 మంది.
రోజుకు నమోదవుతున్న కేసుల సగటు గడిచిన ఐదువారాలుగా తగ్గుతూ ఉంది. అక్టోబర్ మొదటి వారంలో రోజుకు సగటున 73,000 కొత్త కేసులు నమోదవుతూ వచ్చాయి. ఇప్పుడు రోజుకు సగటున 46,000 కేసులు వస్తున్నాయి.
చికిత్సపొందుతూ ఉన్నవారి సంఖ్య కూడా వేగంగా తగ్గుతూ వస్తోంది. ఈ రోజుకు మొత్తం పాజిటివ్ కేసులలో 6.19% మాత్రమే చికిత్సలో ఉన్నారు.
చికిత్సపొందుతూ ఉన్నవారి సంఖ్య తగ్గటం, కోలుకున్న వారి సంఖ్య చాలా ఎక్కువగా ఉండటం క్రమంగా సాగుతూనే ఉంది. ఇప్పటివరకు మొత్తం కోలుకున్నవారు 77,65,966 మంది కాగా వారికి, చికిత్సలో ఉన్నవారికి మధ్య తేడా 72,45,193 కు చేరింది. జాతీయ స్థాయిలో కోలుకున్నవారిశాతం 92.32% కి చేరింది. వీరిలో 80% కొత్త కేసులు కేవలం 10 రాష్ట్రాలకే పరిమితమయ్యాయి. మహారాష్ట్రలో అత్యధికంగా ఒకే రోజు 11,000 మంది కోలుకున్నారు.
కొత్తగా నమోదైన పాజిటివ్ కేసులలో 79% కేసులు 10 రాష్టాల నుంచి రాగా, 10,000 కు పైగా కేసులతో మహారాష్ట్ర మొదటి స్థానంలో ఉంది. 9,000 కు పైగా కేసులతో కేరళ రెండో స్థానంలో ఉంది.
గత 24 గంటలలో 670 మంది కోవిడ్ పాజిటివ్ బాధితులు మరణించారు. వీరిలో దాదాపు 86% మంది 10 రాష్ట్రాలకు చెందినవారే ఉన్నారు. మృతులలో దాదాపు 38% మంది  మహారాష్ట్రలోనే నమోదయ్యాయి. 66 మరణాలతో ఢిల్లీ రెండో స్థానంలో ఉంది.
రాష్ట్రపతి సచివాలయం
నౌకాదళ దినోత్సవాన్ని పురస్కరించుకుని విశాఖపట్నంలో భారత నావికాదళం నిర్వహించిన కార్యాచరణ ప్రదర్శనను తిలకించిన భారత రాష్ట్రపతి.
రక్షణ మంత్రిత్వ శాఖ, రోడ్డు రవాణా, రహదారి మార్గాలు, గిరిజన వ్యవహారాల మంత్రిత్వ శాఖలకు చెందిన వివిధ ప్రాజెక్టులకు ప్రారంభోత్సవం, శంకుస్థాపన.
భారత జాతీయ నావికా ప్రయోజనాల పరిరక్షణ కోసం భద్రతా వలయాన్ని నిర్వహించే గురుతర బాధ్యత భారత నౌకాదళానికి ఉంది: రాష్ట్రపతి శ్రీమతి ముర్ము
నౌకాదళ దినోత్సవం సందర్భంగా ఈరోజు  విశాఖపట్నంలో భారత నావికాదళం నిర్వహించిన ప్రదర్శనను భారత రాష్ట్రపతి శ్రీమతి ద్రౌపది ముర్ము వీక్షించారు. రక్షణ మంత్రిత్వ శాఖ, రోడ్డు రవాణా, రహదారుల మంత్రిత్వ శాఖ, గిరిజన వ్యవహారాల మంత్రిత్వ శాఖలకు చెందిన వివిధ ప్రాజెక్టులను ఆమె ప్రారంభించారు, శంకుస్థాపన చేశారు.
ఈ సందర్భంగా రాష్ట్రపతి మాట్లాడుతూ, నావికాదళ దినోత్సవాన్ని పురస్కరించుకుని అధికారులు, సిబ్బంది, వారి కుటుంబ సభ్యులందరికీ శుభాకాంక్షలు తెలిపారు. 1971 యుద్ధంలో చారిత్రాత్మక విజయానికి దోహదపడిన భారత నౌకాదళ సాహస కృత్యాలను స్మరించుకోవడానికి ఈ రోజును నిర్వహించుకుంటున్నామని ఆమె చెప్పారు. ఇది చరిత్రలో సుస్థిర స్థానాన్ని పొంది, తరతరాలకూ స్ఫూర్తిదాయకంగా ఉన్న మన అమరవీరులను స్మరించుకునే , సత్కరించే రోజని, భారతదేశాన్ని ముందుకు తీసుకెళ్లడానికి, అమృత్ కాల్ ద్వారా గొప్ప భవిష్యత్తు వైపుకు తీసుకెళ్లడానికి మనల్ని మనం పునరంకితం చేసుకోవాలని కూడా ఈ రోజు గుర్తుచేస్తుంది అని రాష్ట్రపతి పేర్కొన్నారు.
మూడు వైపులా సముద్రం, నాల్గవ వైపు ఎత్తైన పర్వతాలతో మనది స్వాభావికంగా సముద్ర ప్రాముఖ్యత గల దేశం అని, భారతదేశ అభివృద్ధి, శ్రేయస్సులో మహాసముద్రాలు కీలక పాత్ర పోషించడం సహజమని, భారతదేశ జాతీయ సముద్ర ప్రయోజనాలకు భద్రత కల్పించే భారీ బాధ్యత భారత నౌకాదళానికి ఉందని రాష్ట్రపతి అన్నారు.
భారత నావికాదళం తన దీక్ష,పట్టుదలతో, నిబద్ధత, దృఢ నిశ్చయాలతో, సామర్థ్య అభివృద్ధిలో భవిష్యత్తును దృష్టిలో ఉంచుకుని, చర్యలో ఫలిత దృష్టితో క్రియాశీలంగా ఉందని రాష్ట్రపతి పేర్కొన్నారు. ఈ నౌకా దినోత్సవ ఇతివృత్తం - ‘పోరాటస్ఫూర్తితో సదాసిద్ధంగా, విశ్వసనీయ, సమ్మిళిత భావి సేన’ ప్రకటన నుంచి కూడా ఇది స్పష్టమవుతుందని ఆమె అన్నారు. సర్వ సైన్యాధ్యక్షురాలిగా, భారత నావికాదళం నూతన , అభివృద్ధి చెందిన భారతదేశ దృక్కోణానికి అనుగుణంగా - శక్తి నుండి శక్తికి ఎదుగుతుందని తాను విశ్వసిస్తున్నాను అని రాష్ట్రపతి అన్నారు.
ఈరోజు ప్రారంభించిన ప్రాజెక్టులకు శంకుస్థాపన చేసిన అనంతరం రాష్ట్రపతి మాట్లాడుతూ, ఈ ప్రాజెక్టులు భారతదేశ సమగ్ర, సమ్మిళిత అభివృద్ధికి ఎంతగానో దోహదపడతాయని తనకు నమ్మకం ఉందని అన్నారు. భారతీయులందరూ గర్వంగా ముందుకు సాగి,నూతన, అభివృద్ధి చెందిన భారతావనిలోకి అడుగు పెట్టేందుకు అనుగుణంగా మనం అభివృద్ధి పథాన అంతరాలను పూడ్చుకోవాలని ఆమె అన్నారు.
రాష్ట్రపతి ప్రసంగం కోసం ఇక్కడ క్లిక్ చేయండి:
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం ఇప్పటిదాకా రాష్ట్రాలకు ఉచితంగా ఇచ్చిన టీకా డోసులు16.69 కోట్లు
ప్రస్తుతం రాష్ట్రాల వద్ద ఉన్నవి 75 లక్షల డోసులు
వచ్చే మూడు రోజుల్లో రాష్టాలకు అందనున్న 48 లక్షల డోసులు
కోవిడ్ మీద పొరులో భాగంగా భారత ప్రభుత్వం అనుసరిస్తున్న వ్యాధినిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది.
మే 1వ తేదీ నుంచి మూడో దశ వేగవంతం చేయటం మొదలైంది. అర్హులైన కొత్త వయోవర్గపు రిజిస్ట్రేషన్ ప్రక్రియ ఏప్రిల్ 28న ప్రారంభంకాగా కోవిన్ పోర్టల్  లోను, ఆరోగ్య సేతు యాప్ ద్వారా నమోదవుతున్నారు.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 16.69 కోట్ల  కోవిడ్ డోసులు
ఉచితంగా అందజేసింది. ఇందులో రాష్ట్రాల వాడకం, వృధా కలిపి 15,94,75,507 డోసులు ఉన్నట్టు ఈ ఉదయం 7 గంటల వరకు అందిన సమాచారాన్ని బట్టి తెలుస్తోంది. రాష్ట్రాల దగ్గర ఇంకా 75 లక్షల  టీకా డోసులు అందుబాటులో ఉండగా మరో 48 లక్షల  టీకా డోసులు వచ్చే 3 రోజుల్లో కేంద్రం పంపబోతోంది.
ప్రధాన మంత్రి కార్యాలయం
ఇంటిగ్రేటెడ్ ఫౌండేషన్ కోర్సు "ఆరంభ్" రెండో దశలో భాగంగా, శిక్షణలో ఉన్న సివిల్ సర్వీస్ అధికారులతో మాట్లాడిన ప్రధాని
దేశ ప్రయోజనాలను దృష్టిలో ఉంచుకుని నిర్ణయాలు తీసుకోవాలని సూచన
"ఆరంభ్" అనేది ప్రారంభం మాత్రమే కాదు, కొత్త సంప్రదాయానికి గుర్తు: ప్రధాని
ఆత్మనిర్భర్గా అవతరించడానికి దేశం చేస్తున్న ప్రయత్నాల్లో "వోకల్ ఫర్ లోకల్"కు ప్రాధాన్యమివ్వాలని ప్రధాని సూచన
సవిల్ సర్వీసులకు ఎంపికై ముస్సోరిలో శిక్షణ పొందుతున్న అధికారులతో , గుజరాత్లోని కేవాడియా నుంచి ప్రధాని శ్రీ నరేంద్ర మోదీ వీడియో కాన్ఫరెన్స్ ద్వారా ముచ్చటించారు. ఇంటిగ్రేటెడ్ ఫౌండేషన్ కోర్సు "ఆరంభ్"లో భాగంగా ఈ కార్యక్రమం నిర్వహించారు.
శిక్షణలో ఉన్న అధికారులు ఇచ్చిన ప్రదర్శనలను ప్రధాని తిలకించారు. సర్దార్ వల్లభాయ్ పటేల్ నమ్మిన "పౌరులకు సేవ చేయడమే ఒక పౌర సేవకుడి అత్యున్నత విధి" అన్న సిద్ధాంతాన్ని పాటించాలని వారికి సూచించారు.
దేశ ప్రయోజనాలను దృష్టిలో ఉంచుకుని, ఐకమత్యాన్ని, సమగ్రతను బలోపేతం చేసేలా నిర్ణయాలు తీసుకోవాలని ప్రధాని ఉద్బోధించారు. సామాన్యుడి ప్రయోజనాలే పరమావధిగా నిర్ణయాలు ఉండాలి తప్ప, తాము పనిచేస్తున్న విభాగం లేదా ప్రాంతాన్ని దృష్టిలో పెట్టుకోకూడదన్నారు. రోజువారీ వ్యవహారాల నిర్వహణపై మాత్రమేగాక దేశాభివృద్ధిపైనా దృష్టి పెట్టాలని, సంక్షోభ పరిస్థితుల్లో ఇదే అతి ముఖ్యాంశంగా మారుతుందని ప్రధాని స్పష్టం చేశారు.
దేశంలో కొత్త విధానాలు, మార్గాల అనుసరణకు, కొత్త లక్ష్యాల సాధన కోసం నైపుణ్యాలను అభివృద్ధి చేసుకోవడంలో శిక్షణకున్న ప్రాధాన్యతను మోదీ వివరించారు. గతంలోలా కాకుండా, మానవ వనరుల శిక్షణలో ఆధునిక పద్ధతులు వచ్చాయన్నారు. గత రెండు, మూడేళ్లలో సివిల్ సర్వెంట్ల శిక్షణ పద్ధతుల్లో వచ్చిన మార్పులను ప్రస్తావించారు. "ఆరంభ్" అనేది ప్రారంభం మాత్రమే కాదని, కొత్త సంప్రదాయానికి గుర్తుగా అభివర్ణించారు. సివిల్ సర్వీసెస్లో ఇటీవల వచ్చిన సంస్కరణ అయిన 'మిషన్ కర్మయోగి'ని గుర్తు చేసిన ప్రధాని; సివిల్ సర్వెంట్ల సామర్థ్యం మరింత సృజనాత్మకంగా మారేలా, విశ్వాసం పెరిగేలా చేసేందుకు చేపట్టిన ప్రయత్నంగా చెప్పారు.
పైస్థాయి తర్వాతే కింది స్థాయి అన్న విధానాన్ని ప్రభుత్వం ప్రోత్సహించదన్న ప్రధాని; ఎవరి కోసమైతే విధానాలను రూపొందించామో, ఆ ప్రజలకు ప్రాధాన్యతనివ్వడం చాలా ముఖ్యమని అన్నారు. ప్రభుత్వం వెనుకున్న నిజమైన ప్రేరణ శక్తి ప్రజలేనని మోదీ చెప్పారు.
దేశ ప్రస్తుత పని విధానంలో, 'కనిష్ట ప్రభుత్వం-గరిష్ట పాలన' ఉండేలా చూడడమే అధికారుల పాత్రగా మోదీ చెప్పారు. పౌరుల జీవితాల్లో జోక్యాన్ని తగ్గించి, సామాన్యుడిని బలోపేతం చేసేలా ఉండాలని స్పష్టం చేశారు. ఆత్మనిర్భర్గా అవతరించడానికి దేశం చేస్తున్న ప్రయత్నాల్లో "వోకల్ ఫర్ లోకల్"కు ప్రాధాన్యమివ్వాలని శిక్షణలో ఉన్న అధికారులకు ప్రధాని మోదీ సూచించారు.
ప్రధాన మంత్రి కార్యాలయం
జూన్ 3న ఉత్తర్ ప్రదేశ్ ను సందర్శించనున్న ప్రధాన మంత్రి
లఖ్ నవూ లో 80,000 కోట్ల రూపాయల కు పైగా విలువైన 1406 ప్రాజెక్టుల కు భూమి @3.0 పూజ కార్యక్రమం లో ప్రధాన మంత్రి పాల్గొంటారు
కాన్ పుర్ లోని పరౌంఖ్ గ్రామం లో జరిగే ఒక జన సభ ను ఉద్దేశించి ప్రధాన మంత్రి ప్రసంగిస్తారు
ప్రధాన మంత్రి శ్రీ నరేంద్ర మోదీ 2022వ సంవత్సరం లో జూన్ 3వ తేదీ నాడు ఉత్తర్ ప్రదేశ్ ను సందర్శించనున్నారు. సుమారు ఉదయం 11 గంటల వేళ కు ప్రధాన మంత్రి లఖ్ నవూ లోని ఇందిరా గాంధీ ప్రతిష్టాన్ కు చేరుకొని, అక్కడ ‘యుపి ఇన్ వెస్టర్స్ సమిట్’ లో భాగం గా జరిగే భూమి పూజ కార్యక్రమం లో పాలుపంచుకొంటారు. మధ్యాహ్నం 1:45 నిమిషాల కు ప్రధాన మంత్రి కాన్ పుర్ లోని పరౌంఖ్ గ్రామాని కి వెళ్తారు. అక్కడ మాన్య రాష్ట్రపతి శ్రీ రాం నాథ్ కోవింద్ తో భేటీ అవుతారు. ఇరువురు పత్రి మాత మందిరాన్ని సందర్శిస్తారు. ఆ తరువాత ఇంచుమించు మధ్యాహ్నం 2 గంటల వేళ కు వారు ఉభయులు డాక్టర్ బి.ఆర్. ఆంబేడ్ కర్ భవన్ కు చేరుకొంటారు. మధ్యాహ్నం 2:15 నిమిషాల కు మిలన్ కేంద్ర కార్యక్రమం ఉంటుంది. ఈ కేంద్రం మాన్య రాష్ట్రపతి పూర్వికుల ఇల్లు. దీని ని ప్రజల ఉపయోగార్థం విరాళం గా ఇవ్వడమైంది. ఒక సాముదాయిక కేంద్రం  గా దీనిని తీర్చిదిద్దడం జరిగింది. ఈ కార్యక్రమం అనంతరం మధ్యాహ్నం 2గంటల 30నిమిషాలకు వారు పరౌంఖ్ గ్రామం లో జరిగే ఒక జన సభ కు హాజరు అవుతారు.
భూమి పూజ కార్యక్రమం లో భాగం గా, 80,000 కోట్ల రూపాయల కు పైగా విలువ కలిగిన 1406 ప్రాజెక్టుల కు ప్రధాన మంత్రి శంకుస్థాపన చేయనున్నారు. ఈ ప్రాజెక్టు లు.. వ్యవసాయం మరియు వ్యవసాయ సంబంధి రంగాలు, ఐటి మరియు ఎలక్ట్రానిక్స్, ఎమ్ఎస్ఎమ్ఇ, తయారీ, నవీకరణ యోగ్య శక్తి, ఫార్మా, పర్యటన, రక్షణ & ఏరోస్పేస్, చేనేత, ఇంకా వస్త్రాలు మొదలైన వేరు వేరు రంగాల కు సంబంధించినవి. ఈ కార్యక్రమాని కి దేశ పారిశ్రామిక రంగం లోని అగ్రగాములు హాజరు అవుతారు.
యుపి ఇన్ వెస్టర్స్ సమిట్ 2018 ని 2018వ సంవత్సరం లో ఫిబ్రవరి 21వ, 22వ తేదీ లలో నిర్వహించారు. కాగా, ఒకటో భూమి పూజ కార్యక్రమాన్ని 2018 జూలై 29 న, మరి అదే విధం గా రెండో భూమి పూజ కార్యక్రమాన్ని 2019వ సంవత్సరం లో జులై 29వ తేదీన జరపడమైంది. ఒకటో భూమి పూజ కార్యక్రమం లో భాగంగా 61,500 కోట్ల రూపాయల కు పైగా విలువైన 81 ప్రాజెక్టుల కు శంకుస్థాపన చేయడం జరిగింది. కాగా, రెండో భూమి పూజ కార్యక్రమం లో 67,000 కోట్ల రూపాయల కు పైగా పెట్టుబడుల తో కూడినటువంటి 290 ప్రాజెక్టుల కు శంకుస్థాపన చేయడమైంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 మరణాలు ఎక్కువగా సంభవిస్తున్న జిల్లాలపై దృష్టి పెట్టిన కేంద్ర ఆరోగ్య శాఖ
మరణాలను ఆపడానికి, తగ్గించడానికి "సెంట్రల్ అడ్వజరీస్ & గైడ్లైన్స్" సూచించిన ప్రమాణాలను పాటించాలని సలహా
జాతీయ, రాష్ట్ర సగటు కంటే ఎక్కువ కొవిడ్-19 మరణాల సంఖ్య నమోదవుతున్న జిల్లాలు తీవ్ర ఆందోళనకు కారణమవుతున్నాయి. ఆ జిల్లాలపై కేంద్ర ఆరోగ్య మంత్రిత్వ శాఖ ప్రధానంగా దృష్టి పెట్టింది. కొవిడ్-19ను సమర్ధవంతంగా అడ్డుకునే కేంద్ర-రాష్ట్ర వ్యూహంలో భాగంగా, కేంద్ర ఆరోగ్య శాఖ కార్యదర్శి శ్రీ రాజేష్ భూషణ్ అధ్యక్షతన అత్యున్నత స్థాయి అధికారుల వర్చువల్ సమావేశం జరిగింది. అధిక కొవిడ్-19 మరణాలకు కారణాలను విశ్లేషించడానికి, మరణాలకు అడ్డుకట్ట వేసే మార్గాలను అన్వేషించడానికి ఆయా జిల్లాలు, రాష్ట్ర యంత్రాంగాలతో కలిసి పని చేసేందుకు ఈ సమావేశం నిర్వహించారు.
నాలుగు రాష్ట్రాల్లోని 16 జిల్లాల్లో ఎక్కువ మరణాలు సంభవిస్తున్నట్లు కేంద్రం గుర్తించింది. అవి.. గుజరాత్లోని అహ్మదాబాద్, సూరత్; కర్ణాటకలోని బెళగావి, బెంగళూరు పట్టణ, కలబుర్గి, ఉడిపి; తమిళనాడులోని చెన్నై, కాంచీపురం, రాణిపేట, తేని, తిరువళ్లూరు, తిరుచ్చిరప్పల్లి, ట్యుటికోరిన్, విరుద్నగర్; తెలంగాణలోని హైదరాబాద్, మేడ్చల్. అంతేగాక, దేశవ్యాప్తంగా ఉన్న యాక్టివ్ కేసుల్లో 17 శాతం ఈ జిల్లాల్లోనే ఉన్నాయి. ప్రతిరోజూ అధిక సంఖ్యలో కొత్త కేసులు, ప్రతి 10 లక్షల మందికి అతి తక్కువ పరీక్షలు, అత్యధిక నిర్ధరణ శాతం కూడా ఈ జిల్లాల్లో ఉన్నాయి. నాలుగు రాష్ట్రాల ఆరోగ్య శాఖ కార్యదర్శులతోపాటు, ఎన్హెచ్ఎం ఎండీలు, కలెక్టర్లు, మున్సిపల్ కమిషనర్లు, ఇతర ఆరోగ్య సంబంధిత సిబ్బంది ఈ సమావేశంలో పాల్గొన్నారు.
కొవిడ్తోపాటు ఇతర నివారించగల మరణాలకు అడ్డుకట్ట వేయడానికి కేంద్ర ఆరోగ్య శాఖ ఇచ్చిన సూచనలు, మార్గదర్శకాలు, చికిత్స ప్రొటోకాల్స్ పాటించాలని ఈ జిల్లాలకు సమావేశంలో సూచించారు. ముఖ్యంగా ఇతర అనారోగ్యాలు ఉన్నవారు, గర్భిణులు, వృద్ధులు, చిన్నారుల మరణాలను నివారించాలని నిర్దేశించారు.
పరీక్ష కేంద్రాల సామర్థ్యాన్ని వీలైనంత ఎక్కువగా వినియోగించుకోవాలని, పరీక్షల సంఖ్య పెంచాలని, నిర్ధరణ శాతాలను తగ్గించాలని, ఏ ఒక్క కేసులోనూ అంబులెన్సును తిరస్కరించకుండా వెంటనే అందుబాటులో ఉంచాలని రాష్ట్రాలకు కేంద్రం సూచించింది. ఆసుపత్రుల్లో పడకలు, ఆక్సిజన్ లభ్యత, అవసరాలను విశ్లేషించాలని, సకాలంలో ప్రణాళిక రూపొందించుకోవాలని కూడా కేంద్రం స్పష్టం చేసింది.
కొవిడ్-19కు సంబంధించిన సాంకేతిక అంశాలు, మార్గదర్శకాలు&సూచనలపై అధికారిక, తాజా సమాచారం కోసం https://www.mohfw.gov.in/, @MoHFW_INDIA ను చూడవచ్చు.
కొవిడ్-19పై సాంకేతిక సందేహాలుంటే technicalquery.covid19[at]gov[dot]in కు; ఇతర సందేహాలుంటే ncov2019[at]gov[dot]in, @CovidIndiaSeva కు పంపవచ్చు.
కేంద్ర ఆరోగ్య&కుటుంబ సంక్షేమ శాఖ హెల్ప్లైన్ నంబర్ +91-1123978046 లేదా 1075  కి ఫోన్ చేసి సందేహాలు తీర్చుకోవచ్చు. రాష్ట్రాలు లేదా కేంద్ర పాలిత ప్రాంతాల హెల్ప్లైన్ నంబర్ల జాబితాను https://www.mohfw.gov.in/pdf/coronvavirushelplinenumber.pdf లో చూడవచ్చు.
పంచాయతీరాజ్ మంత్రిత్వ శాఖ
అమృత మహోత్సవాల్లో భాగంగా నిర్వహిస్తున్న హర్ ఘర్ తిరంగాలో పుణేలో నిర్వహిస్తున్న కార్యక్రమాల్లో పాల్గొననున్న కేంద్ర సహాయమంత్రి  శ్రీ కపిల్ మోరేశ్వర్ పాటిల్
ఆగస్ట్ 12 న పుణేలోని ఆగాఖాన్ పాలెస్, మెహతాస్ నేచర్ క్యూర్ క్లినిక్లలో జాతీయ జెండాను ఆవిష్కరించనున్నారు.
75 ఏళ్ల స్వాతంత్ర్య ఉత్సవాల్లో భాగంగా జరుపుకుంటున్న ఆజాదీ కా అమృత్ మహోత్సవ్ లో భాగంగా “హర్ ఘర్ తిరంగ అభియాన్” ప్రచారంలో భాగాం, కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ పూణేలోని చారిత్రక స్మారక చిహ్నం ఆగా ఖాన్ ప్యాలెస్ను, డాక్టర్ మెహతాస్ నేచర్ క్యూర్ క్లినిక్ , ఆగస్ట్ 12న సందర్శించి జాతీయ పతాకాన్ని ఎగురవేయనున్నారు. ఈ సందర్భంగా ఈ రెండు చారిత్రక ప్రదేశాల్లో స్వాతంత్య్ర సమరయోధులను, వారి కుటుంబాలను, అమరవీరుల కుటుంబాలను ఆయన సత్కరించి, స్వాతంత్య్ర ఉద్యమంలో పాల్గొన్న వీరులకు నివాళులర్పిస్తారు.
ఆజాదీ కా అమృత్ మహోత్సవ్  వేడుకలో భాగంగా, హర్ ఘర్ తిరంగా అభియాన్ కార్యక్రమం కోసం 11-15 ఆగస్టు 2022 వరకు వివిధ ప్రముఖులు స్వాతంత్ర్య పోరాటానికి సంబంధించిన 400 ప్రదేశాలను సందర్శించాలని నిర్ణయించారు. పూణేలోని ఆగాఖాన్ ప్యాలెస్, డాక్టర్ మెహతాస్ నేచర్ క్యూర్ క్లినిక్ కూడా ఈ 400 చారిత్రక ప్రదేశాలలో సాంస్కృతిక మంత్రిత్వ శాఖచే నిర్ణయించబడ్డాయి. ఈ కార్యక్రమానికి 500 మందికి పైగా పాల్గొననున్నారు. ఈ కార్యక్రమానికి పార్లమెంట్ సభ్యులు, శాసన సభ సభ్యులు, ఇతర స్థానిక నాయకులు, ప్రముఖులు హాజరుకానున్నారు.
పూణేలోని ఆగాఖాన్ ప్యాలెస్ భారతదేశ స్వాతంత్ర్య ఉద్యమ చరిత్రలో ఒక ప్రధాన భూమిక పోషించింది. మహాత్మా గాంధీజీ, ఆయన సతీమణి శ్రీమతి కస్తూర్బా గాంధీజీ, సెక్రటరీ మహదేవ్భాయ్ దేశాయ్, అలాగే మీరాబెన్, ప్యారేలాల్ నాయర్, సరోజినీ నాయుడు మరియు డా. సుశీలా నాయర్లు ఇందులో 9 ఆగస్ట్ 1942 నుండి మే 6, 1944 ఖైదు చేయబడ్డారు. ఈ ప్రదేశంలోనే కస్తూర్బా గాంధీ మరియు మహదేవ్భాయ్ దేశాయ్ మరణించారు. ఈ ప్రదేశం గాంధీజీకి చాలా ప్రత్యేకమైనది. కస్తూర్బా గాంధీ మరియు మహదేవ్భాయ్ల సమధు'లు ప్రధాన ప్యాలెస్ వెనుక ఒక తోటలో ఉన్నాయి. ఇది ఇప్పుడు గాంధీ నేషనల్ మెమోరియల్ సొసైటీ యొక్క ప్రధాన కార్యాలయంగా పనిచేస్తుంది, ప్రస్తుతం ఇక్కడ 'ఖాదీ' వస్త్రాల తయారీ ప్రధాన కార్యకలాపంగా కొనసాగుతోంది.
నేషనల్ ఇన్స్టిట్యూట్ ఆఫ్ నేచురోపతి  మహారాష్ట్రలోని పూణేలో దివంగత డాక్టర్ దిన్షా కె. మెహతాచే "నేచర్ క్యూర్ క్లినిక్ మరియు సానిటోరియం"గా నిర్వహించబడే "బాపు భవన్" అనే చారిత్రక ప్రదేశంలో ఉంది. 1945 మరియు 1947 మధ్య, గాంధీజీ ఈ ప్రాంతాన్ని ఏడుసార్లు సందర్శించారు. 156 రోజులు ఇక్కడే ఉన్నారు. ఆల్ ఇండియా నేచర్ క్యూర్ ఫౌండేషన్ ట్రస్ట్ 1945లో స్థాపించబడింది. దీనికి గాంధీజీ అధ్యక్షుడు అయ్యారు. 22-12-1986న ఎన్ఐఎస్ ఉనికిలోకి వచ్చినప్పటికీ, మహాత్మాగాంధీ వారసత్వం ఇన్స్టిట్యూట్తో ప్రకృతివైద్య రంగంలో దీనికి గొప్ప పేరు గడించింది. ప్రధాన ఇన్స్టిట్యూషన్గా, ఎన్ఐఎన్ నేచర్ క్యూర్ విశ్వవిద్యాలయాన్ని సృష్టించే లక్ష్యంతో పురోగమిస్తోంది - ఇది ఆల్ ఇండియా నేచర్ క్యూర్ ఫౌండేషన్ ట్రస్ట్ను ఏర్పాటు చేయడంలో మహాత్మా గాంధీ యొక్క ప్రధాన లక్ష్యాలలో ఒకటి.